1989L0284 — SL — 26.12.1997 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 13. aprila 1989 o dopolnitvi in spremembi Direktive 76/116/EGS v zvezi z vsebnostjo kalcija, magnezija, natrija in žvepla v gnojilih (89/284/EGS) (UL L 111, 22.4.1989, p.34)

spremenjena z:









▼B

DIREKTIVA SVETA

z dne 13. aprila 1989

o dopolnitvi in spremembi Direktive 76/116/EGS v zvezi z vsebnostjo kalcija, magnezija, natrija in žvepla v gnojilih

(89/284/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe, ob upoštevanju predloga Komisije ( 1 ), v sodelovanju z Evropskim parlamentom ( 2 ), ob upoštevanju mnenja Ekonomsko-socialnega odbora ( 3 ), ker je treba sprejeti ukrepe za postopno ureditev notranjega trga do 31. decembra 1992; ker je notranji trg območje brez notranjih meja, na katerem je zagotovljen prosti pretok blaga, oseb, storitev in kapitala; ker so v Direktivi Sveta 76/116/EGS z dne 18. decembra 1975 o približevanju zakonodaj držav članic v zvezi z gnojili ( 4 ), kakor je bila nazadnje spremenjena z Direktivo 88/183/EGS ( 5 ), predpisana pravila za trženje trdnih gnojil EGS; ker se je izkazalo, da je treba razširiti navedeno direktivo, da bo vključevala vsebnost kalcija, magnezija, natrija in žvepla v takih gnojilih; ker lahko Direktiva 76/116/EGS odslej velja tudi za gnojila, ki vsebujejo le kalcij, magnezij in žveplo, SPREJEL NASLEDNJO DIREKTIVO:







Člen 1

Vsebnost magnezija, natrija in žvepla v ►M1 gnojilih ES ◄ iz Priloge I k Direktivi 76/116/EGS se lahko navede, če so te sestavine navzoče vsaj v najmanjših količinah, določenih v členu 2 te direktive in če ►M1 gnojila ES ◄ še izpolnjujejo zahteve Priloge I k Direktivi 76/116/EGS. V takih primerih se označevanje, določeno v točki (b) člena 6 te direktive, doda tipski oznaki.

Člen 2

Vsebnost magnezija, natrija in žvepla v ►M1 gnojilih ES ◄ iz člena 1 se lahko navede le, če vsebujejo najmanj:

— 2 % magnezijevega oksida (MgO), to je 1,2 % Mg,

— 3 % natrijevega oksida (Na2O), to je 2,2 % Na,

— 5 % žveplovega trioksida (SO3), to je 2 % S.

Člen 3

1. V smislu te direktive se navede vsebnost kalcija, ki se obravnava kot hranilo, le za gnojila tipa 1 in 2 iz Priloge I, brez poseganja v odstavek 2.

Države članice lahko določijo, da se vsebnost kalcija v gnojilih, ki se tržijo na njihovih ozemljih, izraža v obliki oksida (CaO), elementa (Ca) ali v obeh navedenih oblikah.

Za pretvorbo vsebnosti kalcijevega oksida v vsebnost kalcija se uporablja naslednja formula:

kalcij (Ca) = kalcijev oksid (CaO) x 0,715

2. Vsebnost topnega kalcija v tekočih gnojilih, navedenih v delu C Priloge I k Direktivi 76/116/EGS, ki so namenjena pršenju listov, se lahko deklarira, ko doseže najmanj 8 % kalcijevega oksida (= 5,7 % Ca).

Člen 4

Gnojila, ki ustrezajo določbam te direktive in njenih prilog, se lahko označijo z „ ►M1 GNOJILO ES ◄ “.

Člen 5

Države članice lahko določijo, da se vsebnost magnezija, natrija in žvepla v gnojilih, ki se tržijo na njihovih ozemljih, izraža:

— v obliki oksida (MgO, Na2O, SO3)

— ali elementa (Mg, Na, S)

— ali v obeh navedenih oblikah.

Za pretvorbo vsebnosti natrijevega oksida in žveplovega trioksida v vsebnost natrija in žvepla se uporabljata naslednji formuli:

— natrij (Na) = natrijev oksid (Na2O) × 0,742,

— žveplo (S) = žveplov trioksid (SO3) × 0,400.

Če je vsebnost oksida izračunana, se številka na deklaraciji zaokroži na najbližjo decimalko.

Člen 6

Obvezno je označevanje zaradi prepoznavanja:

(a) „ ►M1 GNOJILO ES ◄ “ z velikimi črkami;

(b) oznaka vrste gnojila: — ali v skladu s Prilogo I k Direktivi 76/116/EGS s tipsko oznako, ki ji sledijo „vsebuje…“ in imena ali kemični simboli elementov, ki so opredeljeni v tej direktivi in jih vsebuje gnojilo. Številkam, ki kažejo vsebnost elementov, navedenih v Direktivi 76/116/EGS, lahko sledijo številke v oklepajih za elemente iz Priloge I k tej direktivi, — ali v skladu s Prilogo I k tej direktivi;

(c) zajamčena vsebnost vsakega hranila in zajamčena vsebnost, izražena kot oblike in/ali topnost, kadar so določene v prilogah k direktivam o gnojilih.

Vsebnost hranil v enojnih in kombiniranih gnojilih se navede kot masni odstotek v celih številih ali po potrebi z eno decimalko.

Če gnojilo vsebuje več elementov, ki jih je treba navesti, se njihova vsebnost navede v naslednjem vrstnem redu:

N, P2O5 in/ali P, K2O in/ali K, CaO ali Ca, MgO in/ali Mg, Na2O in/ali Na, SO3 in/ali S.

Oblike in topnost hranil se ravno tako izražajo v masnih odstotkih, razen kadar je v Prilogi I k Direktivi 76/116/EGS izrecno določeno, da se ta vsebnost izraža drugače.

Hranila se navajajo z besedami in s primernimi kemičnimi simboli, na primer dušik (N), fosfor (P), fosforjev pentoksid (P2O5), kalij (K), kalijev oksid (K2O), magnezij (Mg), magnezijev oksid (MgO), natrij (Na), natrijev oksid (Na2O), žveplo (S), žveplov trioksid (SO3), kalcij (Ca) in kalcijev oksid (CaO).

Člen 7

Vsebnost magnezija, natrija in žvepla v gnojilih iz člena 1 se izraža na enega od naslednjih načinov:

— celotna vsebnost, izražena kot masni odstotek,

— kadar je element popolnoma topen v vodi, se navede le vsebnost, topna v vodi,

— celotna vsebnost in vsebnost, topna v vodi, izraženi kot masni odstotek, kadar topna vsebnost sestavlja najmanj četrtino celotne vsebnosti.

Vsebnost se določi po pogojih, določenih v analitskih metodah iz člena 8 Direktive 76/116/EGS.

Člen 8

Dovoljena odstopanja glede na navedeno vsebnost kalcija, magnezija, natrija in žvepla, so četrtina navedene vsebnosti teh elementov do največ 0,9 %, izraženo absolutno za CaO, MgO, Na2O in SO3, to je 0,64 za Ca, 0,55 za Mg, 0,67 za Na in 0,36 za S.

Člen 9

Priloga I k Direktivi 76/116/EGS se spremeni:

1. ►M1 gnojilo ES ◄ kieserit s kalijevim sulfatom iz Priloge II k tej direktivi se kot št. 7 doda delu A. Enojna gnojila, III. Kalijeva gnojila;

2. ►M1 gnojilo ES ◄ raztopina kalcijevega nitrata iz Priloge II k tej direktivi se kot št. 3 za tekoča gnojila doda delu C. Tekoča gnojila, 1. Enojna tekoča gnojila.

Člen 10

1. Države članice sprejmejo ukrepe, potrebne za uskladitev s to direktivo, v dvanajstih mesecih po njeni notifikaciji ( 6 ). O tem takoj obvestijo Komisijo.

2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 11

Ta direktiva je naslovljena na države članice.









PRILOGA I

SEZNAM GNOJIL, KI VSEBUJEJO PREDVSEM KALCIJ, MAGNEZIJ ALI ŽVEPLO KOT HRANILA







Št. Tipska oznaka Podatki o metodi pridobivanja in osnovne sestavine Najmanjša vsebnost hranil (masni odstotek) Podatki o izražanju hranil Druge zahteve Drugi podatki o tipski oznaki Vsebnost hranil za navedbo Oblika in topnost hranil Druga merila 1 2 3 4 5 6 1 Kalcijev sulfat Naravno ali industrijsko pridobljen proizvod, ki vsebuje kalcijev sulfat v različnih stopnjah hidratacije 25 % CaO 35 % SO3 Kalcij in žveplo, izražena kot skupni CaO + SO3 Velikost zrnc: — vsaj 80 % jih prepusti sito z 2-milimetrskimi luknjicami — vsaj 99 % jih prepusti sito z 10-milimetrskimi luknjicami Lahko se dodajo običajna trgovska imena Skupni žveplov trioksid Po izbiri: skupni CaO 2 Raztopina kalcijevega klorida Industrijsko pridobljena raztopina kalcijevega klorida 12 % CaO Kalcij, izražen kot CaO, topen v vodi Kalcijev oksid Po izbiri: za pršenje rastlin 3 Elementarno žveplo Primerjalno prečiščeni naravni ali industrijski produkt 98 % S (245 %: SO3) Žveplo, izraženo kot skupni SO3 Skupni žveplov trioksid 4 Kieserit Produkt mineralnega izvora, vsebuje monohidratiran magnezijev sulfat kot osnovno sestavino 24 % MgO 45 % SO3 Magnezij in žveplo, izražena kot magnezijev oksid, topen v vodi, in žveplov trioksid Lahko se dodajo običajna trgovska imena Magnezijev oksid, topen v vodi Po izbiri: žveplov trioksid, topen v vodi 5 Magnezijev sulfat Produkt vsebuje heptahidratiran magnezijev sulfat kot osnovno sestavino 15 % MgO 28 % SO3 Magnezij in žveplo, izražena kot magnezijev oksid, topen v vodi, in žveplov trioksid Lahko se dodajo običajna trgovska imena Magnezijev oksid, topen v vodi Po izbiri: žveplov trioksid, topen v vodi 6 Raztopina magnezijevega klorida Produkt, pridobljen z raztapljanjem industrijsko pridobljenega magnezijevega klorida 13 % MgO Magnezij, izražen kot magnezijev oksid Največja vsebnost kalcija: 3 % CaO Magnezijev oksid









PRILOGA II







Št. Tipska oznaka Podatki o metodi pridobivanja in osnovne sestavine Najmanjša vsebnost hranil (masni odstotek) Podatki o izražanju hranil Druge zahteve Drugi podatki o tipski oznaki Vsebnost hranil za navedbo Oblika in topnost hranil Druga merila 1 2 3 4 5 6 7 Kieserit s kalijevim sulfatom Produkt, pridobljen iz kieserita z dodatkom kalijevega sulfata 8 % MgO Magnezij, izražen kot MgO, topen v vodi 6 % K2O Kalij, izražen kot K2O, topen v vodi Skupni MgO + K2O: 20 % Največja vsebnost klora: 3 % Cl Lahko se dodajo običajna trgovska imena Magnezijev oksid, topen v vodi Kalijev oksid, topen v vodi Po izbiri: omeniti vsebnost klora, kadar je manj kakor 3 % Cl 3 Raztopina kalcijevega nitrata Produkt, pridobljen z raztapljanjem kalcijevega nitrata v vodi 8 % N Dušik, izražen kot dušik v nitratni obliki z največ 1 % dušika kot amoniak Po potrebi se lahko doda tipska oznaka: — za folirano gnojenje — za izdelavo hranilnih raztopin — za fertigacijo Skupni dušik Po izbiri: — dušik v nitratni obliki — dušik kot amoniak — kalcij, če gre za eno od uporab, določenih v stolpcu 5